《偈七首 其六》
宋代·释法泉

快人一言，快马一鞭。若更眼睛定动，未免纸裹麻缠。

脚下是地，头上是天。不信但看八九月，纷纷黄叶满山川。

作者简介：释法泉，俗姓时。随州（今属湖北）人。住金陵蒋山，号佛慧，深谙内典，丛林谓之泉万卷（《罗湖野录》卷三）。乃青原下十一世，云居舜禅师法嗣。多为名士敬崇，与苏轼等有交往，赵抃曾师事之。晚年诏住大相国智海禅寺，未赴而卒。事见《五灯会元》卷一六、，新续高僧传》四集卷一一。今录诗十一首。